經數: 一九七○

經名: 龍舒增廣淨土文卷第六

頁數: 二七一

上	欄

衣食財祿陰司皆有定數. 徐徐營生合有之

數亦自然來. 其來之遲乃可延壽. 如水淺流

則久也. 若急急貪心亦只此數. 數外得之則

禍生而去. 如水過滿則溢也. 宜隨分爲生. 不

使滿溢. 少損濟物以防滿溢. 非徒可以享現

世之安. 又可種後來之福. 仍當念. 世間福亦

有盡. 若以□向西方則無盡. 肉世間富足亦

不能色色如意. 唯留意西方. 則自有可樂. 更

相印施西方文字. 以廣勸人. 使更相勸化此

爲種無窮之福. 現世可以消災禳難. 鬼神亦

敬而祐之. 身後必上品上生

勸貪吝者

得人三千而不以爲多者貪也. 自費兩千而

遂以爲多者吝也. 貪吝之失衆人所同而不

自覺. 若能去此. 方爲賢者. 如是則善業無不

可爲. 惡業無不可戒. 何則不吝財以爲善. 不

貪財以爲惡故也. 若如是以修淨土. 必不在

下品生矣. 又能轉以化人. 使更相勸化人. 則

以己無貪吝之心. 必加尊敬而樂從其化. 所

化必廣. 上品往生復何疑哉. 生前之福報亦

可立而見矣. 此不可以言盡. 行者當自知之

勸孝子

長蘆□禪師作孝友文百二十篇. 前百篇言

奉養甘旨爲世間之孝. 後二十篇言勸父母

修淨土爲出世間之孝. 蓋世間之孝一世而

止. 猶爲孝之小者. 出世間之孝無時而盡. 以

父母生淨土. 福壽不止如□河沙劫. 此莫大

孝也. 父母存而不能以此勸勉. 他日徒傷其

心徒爲厚禮. 亦何益乎. 若又能轉以化人. 使

中	欄

更相勸化. 以此功德. 資父母之福壽. 厚父母

之善報. 佛不阻衆生之願. 此意必可遂矣. 上

品上生者先言孝養父母. 吾能推是心以爲

孝養. 其往生品第可見矣

勸骨肉恩愛者

骨肉恩愛者當自念. 云. 大慈菩薩有偈云. 骨

肉恩情相愛. 難期白首團圓. 幾多强壯亡身.

更有□孩命盡. 勸念阿彌陀佛. 七寶池中化

生. 聚會永無別離. 萬劫長生快樂. 不能如是.

徒爲好衣以華其身. 美食以悅其口. 一旦分

離無著力處. 故生前宜相勸以念佛. 若又能

轉以化人. 使更相勸化. 是不徒使己之骨肉

有無窮之恩愛. 亦使他人骨肉有無窮之恩

愛. 其福報豈有窮盡. 必中上品生

勸婦人

婦人當自念. 云. 據佛所言. 慾心重者受婦女

身. 是已非善業. 若不自省. 更加疾□貪慾. 業

緣轉深. 果報可畏. 若能□心懺悔絶其非念.

仁慈以待婢妾. 溫和以禮上下. 常念阿彌陀

佛. 發願云. 願我黑業日消. 白業日長現身淸

淨. 內外輕安. 此世之後永不復受女身. 使念

念不斷. 念自純熟. 定生極樂世界. 若轉以化

一家及婢妾及宗族親戚. 其福報無窮. 必上

品生. 觀[&FFFF]#王夫人傳可見矣. 在第五卷

勸僕妾

爲僕妾者當自念. 云. 我前世不曾修福故至

貧賤. 人受安逸. 我當勤勞. 人享美味. 我食粗

□. 人服輕細. 我著粗惡. 此皆前世業緣. 已往

者不可悔. 自此之後. 當念善改過. 忠直勤

下	欄

謹. 小心奉事. 以保此身以種後福. 常念阿彌

陀佛. 念念不絶. 念自純熟. 定生極樂世界. 又

以化其同類. 使更相勸化. 則福報無窮. 必中

上品生

勸農者

爲農者當自念. 云. 農業雖爲務本. 然耕田種

地. 殺害微細物命. 亦不爲少. 此雖無可奈何.

若能委由全護懺悔前失. 常念阿彌陀佛. 發

大願云. 願我見佛得道之後. 先度耕種以來

一切所殺微細衆生. 次度一切□親衆生. 常

作此念. 使念念不絶. 念自純熟. 定生極樂世

界. 若轉以化人. 使更相勸化. 現世獲福. 身後

必中上品生

勸養蠶者

養蠶者當自念. 云. 蠶爲絲以爲人衣. 此固世

間常理. 然亦是殺害物命. 世人以爲. 馬鳴菩

薩考於藏經. 本無此說. 唯說佛訓弟子. 不得

衣綿絹及用皮爲鞋履. 爲殺物命而得. 人旣

以養蠶爲業. 豈可不知□愧. 當常懺悔念阿

彌陀佛發大願云. 願我見佛得道之後. 盡度

養蠶以來所殺一切蠶命. 使念念不絶. 念自

純熟. 亦生極樂世界. 若轉以化人. 使相勸化.

現世必獲福報. 身後亦中品生

勸商賈

爲商賈者當自念. 云. 平生販賣寧無欺僞. 若

是疋帛. 皆由蠶命而得. 不可謂全無過惡. 一

旦命盡. 隨業緣去. 不如懺悔爲善. 隨分營生.

命若多財自然漸有. 命若少財多得亦失. 肉

人生財數有限. 急心而數滿則致早終. 緩心

經數: 一九七○

經名: 龍舒增廣淨土文卷第六

頁數: 二七二

上	欄

而來遲則可延壽. 宜以此存心. 當念阿彌陀

佛. 願見佛得道之後. 先度一切與己交涉衆

生. 次度一切□親. 次度一切有緣無緣衆生.

如此念念不絶. 念自純熟. 定生極樂世界. 若

轉以化人. 使更相勸化. 現世獲福. 身後必中

上品生

勸工匠

爲工匠者當自念. 云. 我爲工匠. 或爲人造屋

宇. 或爲人作器用. 此雖爲善業. 然以前世不

曾修種故. 今生自不富足. 所造之屋乃他人

居. 所作之器乃他人用. 若不如是. 衣食虧闕.

當隨分爲善. 爲人造作之時. 物不過望事. 則

盡心. 此亦種福. 常念阿彌陀佛. 用斧斤時. 亦

一心常念. 使念念不絶. 念自純熟. 定生極樂

世界. 若轉以化人. 使更相勸化. 現世獲福. 身

後必中上品生

勸 多屯蹇者

多屯蹇者勿怨天勿責人. 皆己之業緣所致.

若見人歡喜者得歡喜報. 惱害人者得惱害

報. 行方便者得如意報. 阻難人者得齟齬報.

種種皆本於前世之所爲. 如影隨形. 如響應

聲. 是今生所以多屯蹇者. 乃前世不爲善事.

不作福業. 已往者旣不可悔. 自此以後. 當勤

懺悔常念阿彌陀佛. 非徒可以消除宿障. 又

可增長善緣. 後世生極樂世界. 無復有此屯

蹇矣. 莫言後世遠. 閉眼卽是. 若轉以化人. 使

更相勸化. 現世獲福. 身後必中上品生

勸骨肉怨憎者

骨肉怨憎者當自念. 云. 我以前世惡業故招

中	欄

此報. 或殺彼命. 或負彼債. 或惱害彼. 若作善

緣. 必不至此. 若能懺悔宿業. 痛自責己. 不復

與人爲惡. 常念阿彌陀佛. 以解怒心. 以消惡

緣. 願生極樂世界. 與己相聚者皆諸上善人.

無復有此患也. 若轉以化人使相勸化. 現世

可獲福報. 身後必中上品生

勸漁者

漁者當自念. 云. 魚生水中無害於人. 我乃巧

計取之圖以販賣. 以養我命以言家眷. 魚在

水中亦有眷屬. 腹中多子. 皆是性命我乃殺

害. 其罪無量. 若能改業此爲上也. 若未能獻

改. 且勿殺魚細命多螺蛤□鱉等難死之物.

常念阿彌陀佛. 懺悔發大願云. 願我見佛得

道之後. 盡度從生以來一切所殺物命. 皆生

淨土. 念念不絶. 念自純熟. 亦生極樂世界. 若

轉以化人. 使更相勸化. 現世可除災獲福. 身

後亦不在下品下生

勸網飛禽者

網飛禽者當自念. 云. 飛禽在林野與空中. 無

害於人. 我貪其肉. 多方巧取. 我愛性命. 他亦

有命. 我愛骨肉. 他亦有子. 若能改業. 此爲上

也. 若未能改. 且勿殺物小命多生抱子者. 常

念阿彌陀佛. 懺悔發大願云. 願我見佛得道

之後. 盡度從生以來一切所殺物命. 皆生淨

土. 念念不絶. 念自純熟. 亦生極樂世界. 若轉

以化人. 使更相勸化. 現世可除災滅罪. 身後

亦不在下品下生

勸爲[&FFFF]#子者

爲[&FFFF]#子者當自念. 云. 我前世不修福業. 今世

下	欄

貧困. 又肆千切割衆生. 雖非自己親殺. 然亦

罪重. 若能改業. 固爲上也. 如不能. 愼勿親

殺. 常念阿彌陀佛. 懺悔爲善事. 發大願云. 願

我得道之後. 盡度從生以來一切所殺物命

一切所切割之衆生. 皆生淨土. 念念不絶. 念

自純熟. 亦生極樂世界. 若轉以化人. 使更相

勸化. 現世可除災滅罪. 身後亦不在下品下

生

勸作福者

種種作福固爲善矣. 然世間之福其報有盡.

爲其不出輪□之外也. 若以□向西方. 則直

出輪□之外. 其報豈有盡耶. 予爲此特勸者.

半是不識字人. 全賴作福者. 以菩薩之心爲

心. 爲彼解說. 如暗者得燈迷者得路. 以此法

門廣作布施. 使人人知之. 人人皆脫離輪□.

其福報萬萬劫無盡. 已於極樂世界必上品

生. 豈世間福報所能比哉

勸誦經人

凡誦經人. 或持齋戒人. 固爲善業. 後世必受

福報. 無可疑者. 然此報有盡. 不能脫離輪□.

若更修西方. 卽超出輪□之外. 罪惡人修者

尙得往生. 肉持齋誦經其生上品必矣. 雖然

獨修者其功小. 勸人修者其功大. 若能廣以

勸人. 使更相勸化人. 則以己持齋誦經之故.

必信重其言. 其功尤大. 現世則受恭敬歸依

之報. 身後福德豈有盡耶

勸貴人

貴者當自念. 云. 雖種種如意種種快樂. 光陰

迅速幻身難保. 古來極貴誰其在者. 不如忙

經數: 一九七○

經名: 龍舒增廣淨土文卷第六

頁數: 二七三

上	欄

中偸閑每朝以頃刻之暇修西方法門. 現世

可以消災而省業. 身後託生於蓮華中. 永無

苦趣. 常受快樂. 豈不美哉. 若宋朝文潞公在

京師. 與淨嚴禪師. 結十萬人淨土緣. 王敏仲

楊次公葛仲□馬東王憑濟川. 皆以貴人而

修淨土者. 可不念哉. 若發大菩薩心. 轉以化

人. 使更相勸化人. 則以己爲貴人. 皆信重其

言. 此遂可以廣行. 其爲福報豈易量耶. 身後

必上品生. 若汨沒度時不知修此. 一日悔之.

不可及也已

勸大聰明人

大聰明人博學强識. 發言成文. 下筆成章. 固

爲世所尊仰. 然於吾性分之內. 若不相干. 莊

子云. 所謂明者非謂其見彼. 自見而已. 所謂

聰者非謂其聞彼. 自聞而已. 不自見而見彼.

不自得而得彼者. 是得人之得. 不自得其得.

□人之適. 不自適其適. 一旦棄去. 方知平生

所以留意者. 無益於我. 雖聰明事業不可以

廢. 宜每日□頃刻之暇留心淨土. 若洞曉此

理. 惡緣自省. 善緣自積. 生前已有可樂. 若轉

以勸人. 使更相勸化人. 則以己聰明過人. 猶

信此理. 必謂此理無可疑者. 其說遂可以盛

傳而愈久. 是亦菩薩之扶持此敎也. 他日必

上品生. 其爲福報豈易量耶

勸賣酒者

賣酒者當自念. 云. 五穀本以養人. 今□爛爲

酒. 使人飮之. 多爲不善. 是誰之過. 宜常自懺

悔念阿彌陀佛發大願云. 願我賣酒以來. 一

切壞五穀之罪. 悉以消滅. 見佛得道之後. 盡

中	欄

度脫. 所用爲酒五穀種[&FFFF]#之時. 一切所殺微

細衆生. 及一切致力衆生. 及一切飮酒之人.

使皆生淨土. 如是念念不絶. 念自純熟. 定生

極樂世界. 若轉以化人. 使更相勸化. 現世則

可以滅罪而長福. 身後必中品生

勸開食店者

開食店者當自念. 云. 我以衆生之肉. 割切肆

千. 謀利養生. 我有骨肉. 欲安欲樂. 我養生之

業. 乃由殺衆生. 而得極爲惡業. 若能改業. 此

爲上也. 若未能改. 且省去□魚□[&FFFF]#螺蛤等

難死之物及微細命多之物. 隨分用肉. 此爲

次也. 若又未能. 且常念阿彌陀佛. 遠勝不念.

次懺悔發大願云. 願我見佛得道之後. 盡度

從生以來一切所殺衆生及一切所用之肉衆

生. 使皆生淨土. 念念不絶. 念自純熟. 亦生極

樂世界. 若轉以化人. 使更相勸化. 現生則可

消滅罪業. 身後福報無窮

勸屠者

屠者當自念. 云. 人貪其肉故養物命. 我貪其

利故殺物命. 殺彼物命. 以養我身. 以言我家.

我有骨肉. 欲安樂無疾. 彼物性命. 我乃殺之.

其罪無量. 若能斷除屠業. 此爲上也. 若未能

斷除. 且從減省. 此爲次也. 若又未能. 且常念

阿彌陀佛. 遠勝不念. 次懺悔發大願云. 我見

佛得道之後. 盡度從生以來一切所殺衆生.

使皆生淨土. 如此念念不絶. 念自純熟. 亦生

極樂世界. 若轉以化人. 使更相勸化. 現世則

可消除惡業. 身後亦福報無窮

勸在風塵者

下	欄

在風塵者當自念. 云. 生爲婦人. 已非善業. 肉

我處風塵. 其業不善甚矣. 若能省悟斷除□

業. 此爲上也. 如未能斷. 常 念阿彌陀佛發大

願云. 願我惡業日消. 善業日長. 衣食粗足. 早

離此門. 見佛得道之後. 盡度一切因我爲□

之人. 使皆生淨土. 念念不絶. 念自純熟. 定生

極樂世界. 若轉以化人. 使更相勸化. 現世必

除災滅罪. 身後亦福報無窮

勸罪惡人

有罪惡人當自念. 云. 我平生罪惡旣多. 一旦

閉眼之後. 當奈之何. 須急懺悔□心. 念阿彌

陀佛. 發大願云. 願我見佛得道之後. 盡度從

生以來一切所害之人. 使皆生淨土. 念念不

絶. 念自純熟. 則可漸除惡業增長善緣. 定生

極樂世界. 若能轉以化人. 使更相勸化. 非徒

現世可以滅罪. 身後亦福報無窮

勸病苦者

殺衆生者得命短報. 隨喜殺者得煩惱報. 若

病苦者. 乃殺生之餘報. 食肉之正報. 亦惱害

衆生之正報. 善惡於人. 如影隨形. 不可[&FFFF]#離.

故疾苦者當自責云. 我以惡緣故至于此. 常

念阿彌陀佛. 發誓願. 不復爲惡. 不復殺生. 不

復惱害一切衆生. 願此身早離病苦. 見佛得

道之後. 盡度脫前生今世一切所殺之衆生

及一切□親. 使皆生淨土. 念念不絶. 念自純

熟. 定生極樂世界. 若轉以化人. 使更相勸化

功力勝時. 善報自應. 其病苦必愈. 身後福報

無窮

勸疾惡欲爲神者

經數: 一九七○

經名: 龍舒增廣淨土文卷第六

頁數: 二七四

上	欄

世有疾惡者. 謂世間爲惡人. 予力不能治. 死

必有神. 以痛治之. 而不欲生西方. 按佛言. 神

在六道中. 爲墮落之數. 而西方則超出六道

輪□. 故修西方者. 以正直慈悲爲本. 見於所

爲. 無非慈悲. 若人有罪惡. 則憫其愚癡. 人有

困苦. 則欲其濟拔. 是無累於己. 而於一切衆

生有大良緣也. 爲神者以正直嗔恨爲本. 見

於所爲. 無非嗔恨. 若懲人之過. 則加以疾病.

治人之罪. 則加以火□是有害於物. 而於

己則受爲神福. 盡以嗔恨作業. 故墮地獄. 自

地獄出. 則爲□蛇□蝎之類. 無時而超脫也.

昔有二僧同修行. 一僧作福而多嗔. 一僧常

戒之不從. 後多嗔者死. 戒之者附客舟至江

上[&FFFF]#亭. 其廟神甚靈. 能與人言. 客登岸祭神.

神告之曰. 與汝同舟僧可來見我. 其僧往見

之神乃言曰. 我是汝同修行僧. 以多嗔故. 墮

於此爲神. 其僧欲見神形. 堅不肯. 再三欲

見乃露一截□形. 神又言曰. 有人施絹十疋.

可爲我作追□. 次於洪州西山上見我. 僧如

其言. 果於西山上. 見死□一條長二三里. 嗔

恨之報如此. 且人有一心虛明湛然如淸冷

之水. 一起嗔恨. 則若投以汚穢之物. 敗其淸

冷甚矣. 一起慈悲. 則若投以比檀之香. 助其

淸冷亦甚矣. 人何苦不爲慈悲以修西方. 必

欲嗔恨而墮於爲神. 豈不惑哉

勸軍中人

當念. 我輩受國家所養. 其錢糧綿帛皆自民

力辛苦得之. 我輩所以日食飽足衣裝溫□.

上得以奉親老. 下得以養妻兒者. 皆國家之

中	欄

賜. 皆生民之力. 無事常修整兵器. 馳習騎謝.

震軍威於可畏. 消寇亂於未萌. 期於國家安

榮生民休息. 每日默念阿彌陀佛千聲. 願冥

冥中. 資其氣力. 壯其軍容. 有難則力以禦之.

雖損軀而不顧. 無難則靜以鎭之. 非貪功而

妄殺. 期於國家常安生民常保. 而後已. 是爲

菩薩心. 發爲將軍行. 又能轉以勸人. 使更相

觀化. 如此則善念純熟. 福祿日增. 身後必於

淨土中上品生矣

勸惡口者

身口意謂之三業. 藏經所云果報多因口業

者. 以口易發也. 云. 昔有人. 恨其母送飯來

遲. 乃云. 生於母腹. 不如生於鹿腹. 後果託生

於鹿腹中. 又有人. 以食與之. 若不如意則云.

不如與狗. 後乃生爲狗頭. 是皆口業果報也.

所謂惡口者直爲穢語矣. 惡口果報固已不

佳. 若穢語則地獄畜生之報也. 世人多不知

此. 乃以惡口穢語爲常. 奉勸. 世人力以戒此.

常念阿彌陀佛. 以洗滌口業之穢惡. 聞人惡

口穢語. 亦常念此佛名. 以洗滌耳根之穢惡.

願以此生念佛之善業. 洗滌累世以來之穢

惡. 如此則善念日熟. 惡業日消. 又能轉以化

人. 使更相勸化. 則災難可消. 福祿可永. 身後

必於淨土中上品生矣

勸童男

人家生男. 七歲卽令入學. 蓋欲曉解文義長

大成立. 父母之心莫不如是. 不知人生難保

少得高年. 或遇□家以致橫死. 或與父母宿

爲□業. 託生其家. 惱害父母. 敗壞家産. 奉勸

下	欄

爲父母者. 兒童方能言時. 卽語以日念西方

四聖號十聲. 大慈菩薩偈一遍. 及誦淨土眞

言. 此止五十九字甚易誦持. 若日滿五百遍

或千遍. 不一年二年. 可足三十萬遍. 自六歲

誦起. 七歲乃畢. 不妨入學習讀. 縱此生無□

惡. 亦爲此大善. 必消災增福. 若或有之. 因此

持誦. 遂得以[&FFFF]#. 不亦善乎. 若不信此言. 臨時

悔之無益. 孔子曰. 不曰如之何如之何者. 吾

未如之何也已

勸室女

予見婦女. 多因生産而致大病. 或致身亡. 此

乃與其所生之子前世爲□. 故有此報. 據藏

經云. 拔一切業障根本往生淨土眞言云. 誦

持此者. 阿彌陀佛常住其頂. 不令□家爲

害. 現世安穩命終任意往生. 若滿二十萬遍.

則菩提芽生. 三十萬遍. 畢竟面見阿彌陀佛.

奉勸. 爲女子時. 在父母身傍. 淸淨少事. 可日

誦西方四聖號各十聲大慈菩薩偈一遍外.

日誦此眞言五百遍或千遍. 不足一年二年.

可足三十萬遍. 能令平生不遭彦子之厄父

母若驕縱. 其女或不信此言. 一旦□債相逢

以爲大厄. 悔之無及. 縱使其女此生無□. 在

父母身傍. 先誦此眞言三十萬遍種此大善

根. 作此大善緣. 有何不可. 此恩愛之甚善而

大者也. 可不勉哉

八八兒口生蓮華

有人養一○□. 俗名八八兒. 見僧念佛亦學

念佛. 遂捨與僧. 此僧常敎念阿彌陀佛. 後八

八兒死僧爲小棺埋之. 墓上生蓮花一□. 開

經數: 一九七○

經名: 龍舒增廣淨土文卷第七

頁數: 二七五

上	欄

棺看. 其根自口中生. 人爲偈云. 有一飛禽八

八兒. 解隨僧口念阿彌. 死埋平地蓮花發. 我

輩爲人豈不知. 蓋念阿彌陀佛. 有誓願云. 衆

生念我名號者. 必生我國. 凡言衆生者. 上

自天人下至微細蟲蟻之類皆是. 以此觀之.

則此八八兒必生極樂世界爲上善人矣. 人

而不知人而不修. 可痛惜哉事在潭州城外.

因此名其城門

龍舒增廣淨土文卷第六(終)

龍舒增廣淨土文卷第七

國學進士王日休□

參禪者多不信淨土. 以謂著相. 欲直指人

心見性成佛. 此說甚善. 極不易到. 反成弊

者多矣. 今故詳言參禪之弊. 且引事跡爲

證. 與諸修行不知其要者. 倂擧而言. 故此

卷名指迷歸要

靑草堂後身曾魯公

宋朝有二靑草堂. 在前者年九十餘. 有曾家

婦人. 嘗爲齋供及布施衣物. 和尙感其恩乃

言. 老僧與夫人作兒子. 一日此婦人生子. 使

人看. 草堂已坐化矣. 所生子卽曾魯公也. 以

前世爲僧. 嘗修福修慧故少年登高科. 其後

作宰相. 以世俗觀之無以加矣. 雖然此亦誤

也. 何則此世界富貴不長久. 受盡則空. 又且

隨業緣去. 輪□無有了時. 不如且生西方見

佛了生死大事. □來作宰相. 故雖入胞胎中

受生. 此一性已不昧. 所以雖在輪□世界中.

中	欄

已不受輪□. 而生死去住自如矣. 今未能了

生死. 乃念區區恩惠. 爲人作子. 則不脫貪愛.

永在輪□. 其失計甚矣

戒禪師後身東坡

五祖禪師乃東坡前身. 應驗不一. 以前世修

行故. 今生聰明過人. 以五毒氣習未除故. 今

生多緣詩語. 意外受竄謫. 此亦大誤也. 若前

世爲僧. 參禪兼修西方. 則必徑生淨土. 成就

大福大慧. 何至此世界多受苦惱哉. 聞東坡

南行. 唯帶阿彌陀佛一軸. 人問其故. 答云. 此

軾生西方公據也. 若果如是. 則東坡至此方

爲得計. 亦以宿植善根. 明達過人方悟此理

故也. 聞魯直前世爲婦人. 誦法華經. 以誦經

功德故. 今世聰明有官職. 此隨業緣來者也.

若生西方. 豈如是而已哉

哲老後身多憂苦

有哲老者. 住京師大刹. 四十年不睡. 坐禪精

苦. 如此坐化. 後紙□亦燒出舍利. 中官有以

三十千買一紙□者. 以其有舍利故也. 其效

驗已如此. 若修西方. 必爲不退轉地菩薩. 卽

生死自如矣. □來此世界濟渡衆生. 有何不

可. 不知修此. 乃生大富貴處. 一生多受憂苦.

可哀也哉. 縱使受大富貴. 亦終有盡. 依舊輪

□. 或云. 以哲老之精修. 今生多受憂苦何也.

答云. 佛言. 假令百千劫. 所作業不亡. 因緣會

遇時. 果報還自受. 永嘉大師亦云. 了則業障

本來空. 未了應須還宿債. 以哲老不曾了. 得

生死大事. 今世生於大富貴處. 乃前生願心

也. 多受憂苦者. 乃因緣會遇而還千百世之

下	欄

宿債也. 若生西方. 則宿債不須還矣. 何則死

生自如故. 雖入一切衆生生死界中. 不作濟

渡. 一性已不昧. 而超脫三界. 豈須還宿債哉.

且以哲老之精修. 猶不能超脫三界. 豈非三

界之岸極高. 其苦海極深. 其波濤極急. 故不

易超脫乎. 修西方而超脫者伏佛力也. 有佛

而不倚仗. 猶窮賤餓人見富貴者而不倚仗.

哀哉

古老後身耽富貴

有惠古長老. 先住舒州太平. 次住浙東大刹.

亦名行尊宿也. 死而生於宰相家. 後生登高

科. 世固以爲榮矣. 然此甚失計也. 何則前世

齋戒. 今世食肉. 必以食肉爲美矣. 前世淸修.

今世近色欲. 必以色欲爲美矣前世恬靜. 今

生享富貴. 必以富貴爲美矣. 譬如入泥一步.

深如一步. 奈之何哉. 楞嚴經云. 聞所聞盡. 盡

聞不住. 覺所覺空. 空覺極圓. 蓋謂所聞之事

盡矣. 盡聞其不住也. 故世間雖享快樂. 其如

不住何不住則過去. 過去則不能久也. 又覺

其所覺者皆歸於空. 空則無實矣. 誠能於此

空而覺之則眞覺之誠極圓. 而無復墜墮也.

使古老而悟此理. 必不住宰相家. 縱未能悟

明眞性. 且修西方以脫去輪□可也. 楞伽經

謂. 世間修行人如澄濁水. 澄之雖淸. 未去濁

脚. 攪之復濁. 古老之謂也. 如生西方見佛得

道. 復來生此世界. 則若刷去濁脚純爲淸水.

雖攪之不復濁矣. 故雖名行尊宿. 亦不可不

修西方. 古老足以鑒矣

西方如現受官

經數: 一九七○

經名: 龍舒增廣淨土文卷第八

頁數: 二七六

上	欄

譬如人有官而不受. 必欲修學爲大魁. 其

志固美矣. 然大魁不可必得固. 不若且受其

官. 一向修學. 如得大魁. 則若錦上添花. 若不

得之. 不失其爲官人. 修西方者且受官之謂

也. 一向修學者. 兼以參禪方謂也. 不得大魁

者. 參禪未悟之謂也. 不失其爲官人者. 直脫

輪□. 大受快樂之謂也. 旣生西方見佛聞法.

烏有不大悟哉. 故西方之說誠不可廢

三菩薩修兜率

智者十疑論云. 三菩薩修兜率. 一名無著. 二

名世親. 三名師子覺. 若云先生兜率見彌勒

者卽來相報. 師子覺先亡數年無報. 次世親

亡三年乃來報云. 天日長. 我生兜率. 禮彌勒

佛. 聽其說法. 卽來相報. 已三年矣. 問師子覺

如何. 云. 生兜率外院. 戀著天樂. 卽不曾見

佛. 且以菩薩而修. 兜率猶有戀著不見佛者.

此輪□之根本. 是知兜率難修有墜. 非比西

方易修無墜也. 智者又云. 有見釋迦佛而不

得道者. 若修西方見阿彌陀佛. 無不得道. 則

釋迦佛與阿彌陀佛. 其願力功德威神小大

固不同矣. 故大慈菩薩云. 十方三世佛阿彌

陀第一. 念其名號. 消一切罪. 遂生淨土. 宜哉

法華尼後身作官妓

歐陽永叔知穎州. 一官妓口氣作蓮華香. 有

僧知宿命言. 此妓前世爲尼. 誦法華經三十

年. 一念之差遂至於此. 問妓云. 曾讀法華否.

答曰. 失身於此. 何暇誦經. 與以法華. 則讀誦

如流. 與之他經. 則不能讀. 以此知僧言可信

矣. 使此尼知西方法門. 則上品上生可也. 不

中	欄

知而墜墮於妓. 可不哀哉. 以此知. 能用西方

法門敎人者. 其濟拔之功大矣. 福報豈易量

哉

十二緣圖

因情生此十二緣. 造

成三界六道輪□之

業. 不得斷絶. 往西方

則情滅而性現. 故永

劫無輪□

三界六道輪□圖

有十二緣之業. 造成

此三界六道輪□之

報. 不得解脫. 生西方

則業斷而報空. 故永

劫無墮墜

下	欄

無明謂暗昧眞性. 行謂動作. 識謂魂識

自阿鼻大地獄至他(長行寫者是十二因緣圖短行寫者是三界六道圖)

名謂受想行識. 色謂色身. 六入謂六根

化自在天. 皆名欲界

觸謂觸六根者. 因暗昧眞性故. 不能寂

以有情欲也. 上有色

然不動. 乃生魂識. 因有名色. 遂有六入

界. 止有色身無男女

因六入故有觸. 因觸故受. 因受故愛. 因

之形. 又上有無色界

愛故取. 因取故常有. 之因此復受生. 因

亦無色身. 止有魂識

生故有老死相牽. 緣不斷故名十二緣

如鬼神. 此總名三界

觀此豈可迷於他塗而不修西方

龍舒增廣淨土文卷第七(終)

龍舒增廣淨土文卷第八

國學進士王日休□

極樂世界雖去此百萬世界. 論其跡則不

勝其遠. 然佛 之慧性含虛空世界. 故無所

不在. 是以一切衆生擧意動步. 皆在佛之

性中. 至心懇切. 無不應驗. 故此卷□現世

感應

觀音感應記云. 饒州軍典鄭□死至陰府. 以

誤追來放還. 閻羅王告云. 汝還人間. 勉力爲

善. 汝見人殺生. 但念阿彌陀佛與觀世音菩

經數: 一九七○

經名: 龍舒增廣淨土文卷第八

頁數: 二七七

上	欄

薩. 彼得受生. 汝亦得福. 由此推之. 足以見念

阿彌陀佛. 誠可□拔亡者. 可增延福壽. 不特

身後生西方而已

陳企念佛□鬼

予同郡望江陳企嘗妄殺人. 後見鬼現. 企畏

懼. 急念阿彌陀佛. 鬼不敢近. 企念佛不已. 鬼

遂不現. 後常念佛. 臨終坐化. 後半年附本家

孫女名妙光云. 我因念阿彌陀佛. 已生極樂

世界. 擧動言語一如平生. 親戚相知皆來看.

至兩三日家人云. 惜乎爾在生時. 不曾傳得

喜神供養. 企遂現. 儼然如平生. 唯面帶少顔.

蓋西方長生不老. 其頭如佛之螺□. 蓋成佛

漸也. 望江土人周憲叔爲予言之

鄒賓王念佛夢覺

予嘗勸鎭江士人鄒賓王. 以西方說. 且言. 若

無間暇. 但早晨合掌. 向西念南謨阿彌陀佛

十遍亦得. 賓王信之. 其夜遂夢. 與一士人同

赴法正. 恐懼間遂念阿彌陀佛至十聲乃覺.

豈非佛以此堅其信心乎

張繼祖念佛□亡

予嘗與鎭江士人張繼祖. 言西方事. 繼祖信

之. 其乳母死多. 爲念阿彌陀佛追□. 一夜夢

其乳母. 借背子衣之來謝繼祖而別去. 此念

佛追□之效也

劉慧仲念佛安寢

予舊相識劉仲慧湖州長興人. 以夜夢多恐

懼. 予勸以念阿彌陀佛. 慧仲至誠聲念一百

八遍. 當夜遂安寢. 次日如前念誦. 自此皆得

安寢. 以此見佛力廣大無所不可. 此予序所

中	欄

謂安靜形神者也

阮嫂念佛眼明

予同郡懷寧縣營田莊有阮念三. 嫂患兩目

將盲. 常念阿彌陀佛. 遂得開眼. 此予親見

之

閻羅王勸婆念佛

鎭江金壇縣株林村蔣婆年七十許. 死至陰

府. 命未盡. 當還. 閻羅王問云. 汝能念經否.

對云. 不能. 王云. 汝不能念經. 但念阿彌陀

佛. 旣放還. 蔣婆謂. 閻羅王敎我念佛. 更無可

疑. 故常念此佛名. 近百二十歲方終. 其生淨

土必可必矣. 豈非以其念佛而又延壽乎. 何

其壽之多也. 金壇士人弱延芝爲予言之

邵安撫念佛脫難

晉江邵彪字希文. 爲士人時. 夢至一官府. 人

皆稱安撫. 彪自喜曰. 豈非予及第後作安撫

乎. 行至前見一官員. 問云. 汝知汝未及第因

否. 對云. 不知. 令引彪去看. 見一大□煮蛤

□. 見彪乃作人聲叫彪姓名. 彪遂念阿彌陀

佛. 方念一聲. 蛤□皆變作黃雀飛去. 彪後果

及第至安撫使. 以此見. 殺生阻人前程. 不可

不戒. 又見佛力廣大. 不可不敬. 官職自有定

分. 不可苟心

念佛風疾不作

予近附舟至鎭江. 閘中Ｃ水不能行. 乃於金

山借四經. 卽阿彌陀經也. 欲校勘刊板廣傳.

擧筆之時. 右手有風. 其指自掉. 寫字不便. 予

乃擧指. 念阿彌陀佛與觀世音菩薩數聲. 禱

告乞除風疾以成就寫此經. 禱畢指遂不掉.

下	欄

以至終帙無恙. 以此見佛. 與菩薩只在目前.

但人信心不至耳

夢中念佛脫恐懼

予於夢寐中有恐懼. 時念阿彌陀佛與觀世

音菩薩. 未嘗不卽安穩. 或卽覺惺. 足以見佛

與菩薩. 威神之速如此. 但辨信心. 效無不應

念佛屋不壓死

有一老婦雙[&FFFF]#. 令小兒牽行. 常念阿彌陀佛.

一日息於舊屋之下. 屋忽傾倒. 小兒走去. 老

婦在下. 乃有二木相□護於老婦之上. 得不

壓死. 此念佛之效也. 妙定居士爲予言之

念佛□疾遂愈

有官員李子淸. 寄居秀州. 頗好道家. 嘗從學

於予. 前年久苦□疾. 予告之云. 但恐子淸不

信. 若信之必效. 予乃授以一方. 令臨發時專

念阿彌陀佛而服此藥. 子淸從之. 其日遂愈

八分. 次日復如是遂全愈. 子淸由是篤信佛

理. 常以淨土文置於袖中

念佛痼疾皆愈

梁氏女兩目俱盲. 念阿彌陀佛三年. 繫念不

絶. 雙目開明. 又馮氏夫人亦念佛. 久病遂愈.

見第五卷

繡佛舍利□出

□州廉中大夫恭人繡丈六身阿彌陀佛. 繡

方及半. 舍利□出. 其親戚鄭逢原爲予言之

佛像常有舍利

眞州鍾離少師宅. 自任氏夫人修西方. 雕阿

彌陀佛像長四寸八分. 龕飾甚嚴. 常頂載行

道. 其像眉間常□出舍利. 大如黍米光彩照

經數:一九七○

經名: 龍舒增廣淨土文卷第九

頁數: 二七八

上	欄

人出寶珠集

夢佛遂得聰辯

隋思愚禪師因夢阿彌陀佛與之說法. 其後

聰辯過人. 祥瑞不一. 出往生傳

念佛治病得愈

近年秀州一僧常念阿彌陀佛. 爲人治病. 有

病者請往常得□愈. 秀州人皆能言之

念佛孫兒免難

予鄕村落間有一老人. 每有事. 必合掌至額.

念阿彌陀佛. 其孫兒方二三歲. 因隨母至田

野. 忽失之. 老人尋訪不見. 後數日人告之云.

在溪外. 果尋得之. 見足跡. 遍於貳上. 其溪甚

深. 不知此兒何緣過. 彼又久而無恙. 人以爲

其祖至誠阿彌陀佛所感也

龍舒增廣淨土文卷第八(終)

龍舒增廣淨土文卷第九

國學進士王日休□

十六觀經云. 上品上生者. 讀誦大乘經典.

解第一義. 然則修上品者佛之深旨不可

不知. 今淺者尙不能知. 肉其深乎. 故此卷

自淺及深切於日用者皆載焉. 名曰助修

上品

習說

孔子化三千之徒. 其要旨不出一部論語. 而

首以學而時習之一句. 則此一句之義豈不

爲急先務哉. 蓋學者學其爲君子爲聖人. 習

中	欄

者如習射習儀之習. 學君子聖人者不可驟

爾而至. 故必以時而漸習之. 若學寬大. 則於

□隘時習之. 若學溫和. 則於忿怒時習之. 若

學恭敬. 則於傲慢時習之. 若學良善. 則於狼

戾時習之. 若學辭讓. 則於忿爭時習之. 若

學勤敏. 則於懈怠時習之. 然則所謂時習者.

當其事之時而習則不虛習矣. 其習必成. 成

則自有可喜. 故曰不亦悅乎. 能悟此理. 則盡

論語中所言之善皆可以盡. 是知. 以此一句

冠于一書之首者深有意也. 修西方而進乎

道者尤貴乎習. 故此不可不知

葛守利人說

大觀間一官員買靴於京師市中. 見一靴甚

大. 乃其父送葬者. 問其所得之由. 答云. 一官

員□來修整. 問何時來取. 遂往侯之. 果見其

父下馬留錢取靴. 其子拜. 不顧復乘馬去. 其

子追隨二三里許將不及. 乃呼曰. 我與父生

爲父子. 何無一言以敎我. 其父曰. 學葛繁.

問. 葛何人. 曰. 世間人. 遂訪問所在. 其時爲

鎭江大守. 乃往見之言其故. 且問. 葛何以見

重於幽冥如此. 答曰. 予始者日行一利人事.

其次行二事. 又其次行三事. 或至十事. 于今

四十年. 未嘗一日廢. 問. 何以利人. 葛指坐間

脚踏子云. 若此物置之不正. 則蹙人足. 予爲

正之. 亦利人事也. 又若人渴. 予能飮以一盃

水. 亦利人事. 惟隨事而利之. 上自鄕相下至

乞□. 皆可以行. 唯在乎人而不廢耳. 其子拜

而退. 葛後以高壽坐化而去. 觀此則利人之

事不可不勉. 害人之事豈可爲哉. 所謂愛人

下	欄

利物之謂仁者. 葛得之矣. 葛兼修淨業. 以是

□向. 後有僧神遊淨土. 見葛在焉

施報說

儒家言施報. 佛家布施果報其實一也. 佛言.

欲得穀食. 當勤耕種. 欲得智慧. 當勤學問. 欲

得長壽. 當勤戒殺. 欲得富貴. 當勤布施. 有四.

一曰財施. 二曰法施. 三曰無畏施. 四曰心施.

財施者. 以財惠人. 法施者. 以善道敎人. 無畏

施者. 謂人及衆生當恐懼時. 吾安慰之使無

畏. 或敎以脫離恐懼. 使之無畏. 心施者. 力雖

不能濟物. 常存濟物之心. 佛以孝養父母亦

爲布施. 是凡施於外者皆爲布施. 故爲下而

忠勤事上. 爲長而仁慈安衆. 爲師而謹於敎

導. 爲友而誠於琢磨. 一言一話之間必期有

益. 一動一止之際必欲無傷. 種種方便利物.

勿使有所損害. 皆布施也. 所爲如此. 存心又

如此. 後世豈得不獲富貴之報. 古語云. 人

人知道有來年. 家家盡種來年穀. 人人知道

有來生. 何不修取來生福. 是今生所受之福

乃前世所修者. 猶今歲所食之穀乃前歲所

種者. 人不能朝種穀而暮食. 猶不能旋修福

而卽受. 所以穀必半歲. 福必隔世也. 孔子

謂. 貨惡其棄於地. 不必藏於己. 力惡其不出

於身. 不必爲己. 老子謂. 旣以爲人. 己愈有.

旣以與人. 己愈多. 皆布施之謂. 曾子謂. 出乎

爾者反乎爾. 老子云. 天道好還. 皆果報之謂.

是儒道二敎皆言施報. 但不言隔世爾. 所謂

愛人者人常愛之. 敬人者人常敬之. 災人者

人必反災之. 皆現世之施報也. 知是以修淨

經數: 一九七○

經名: 龍舒增廣淨土文卷第九

頁數: 二七九

上	欄

土滋培善根多矣

至人延年說

予嘗聞. 至人云. 人生衣食財祿陰司皆有定

數. 若儉約不 貪則可延壽. 奢侈過心受盡則

終. 譬如人有錢一千. 日用一百則可十日. 日

用五十可二十日. 若恣縱貪侈立見敗亡. 則

若一千之數一日用盡. 可不畏哉. 易稱. 天地

之數五十有五. 所以成變化而行鬼神. 是天

地之大變化之妙鬼神之□. 猶不乖於數. 肉

於人乎. 或謂. 人有廉儉而命促貪侈而壽長

者何也. 廉儉而命促者當生之數少也. 若更

貪侈則愈促矣. 貪侈而壽長者當生之數多

也. 若更廉儉則愈長矣. 且天地於人無私. 何

謂當生之數有多少乎. 此皆前世所爲耳. 故

曰. 要知前世因. 今生受者是. 唯現世多爲吉

善則增福壽. 故曰. 神之聽之介爾景福. 現世

多爲罪惡則減福壽. 故曰. 多行不義必自斃.

且修淨土者. 固不在福壽之多. 然損福壽之

事則是薄德耳. 豈可不戒哉. 增福壽之事則

是厚德耳. 豈可不勉哉

食肉說

佛告大慧菩薩云. 有無量因緣. 不應食肉. 我

今爲汝略說. 謂一切衆生從本以來. 展轉因

緣常爲六親以親想. 故不應食肉. 不淨氣分

所生長. 故不應食肉. 衆生聞氣悉皆恐怖. 故

不應食肉. 令修行者不慈殺. 故不應食肉. 凡

愚所嗜臭穢不淨無善名稱. 故不應食肉. 令

諸□術不成就. 故不應食肉. 以殺生者見形

起識深味著. 故不應食肉. 彼食肉者諸天所

中	欄

棄. 故不應食肉. 令口氣臭. 故不應食肉. 多惡

夢. 故不應食肉. 空閑林中虎狼聞香. 故不應

食肉. 令人飮食無節量. 故不應食肉. 令修行

者不生厭離. 不應食肉. 我常說言. 凡所飮食.

作食子肉想. 作服藥想. 不應食肉. 聽食肉者.

無有是處. 大慧. 凡諸殺者. 爲財利故殺生

屠販. 彼諸愚癡食肉衆生. 以錢爲網而捕諸

肉. 彼殺生者. 若以財物. 若以釣網. 取彼空行

水陸衆生. 種種殺害. 屠販心利. 大慧. 亦無不

敎不心不想而有魚肉. 以是義故不應食肉.

佛復說偈略云. 爲利殺衆生. 以財網諸肉. 二

俱是惡業. 死墮叫呼獄. 若無敎想心. 則無三

淨肉. 彼非無因有. 是故不應食. 酒肉蔥[&FFFF]#蒜.

悉爲聖道障. 食肉無慈悲. 永背正解脫. 及

違聖表相. 是故不應食. 衆生肉本非所食之

物. 以耳聞目見慣熟. 不知其非. 如能斷肉. 固

爲上也. 如不能斷. 且食三淨肉而減省食. 若

兼味且去其一. 如兩餐皆肉. 且一餐以素. 人

生祿料有數. 若此自可延壽. 如早晨食素. 其

利甚多. 一省業緣. 二可淸淨. 三不妨善業. 四

至晩食□時. 不至厭此而欲彼. 如此自可延

壽. 若以食素爲難. 宜以食□之費爲素食. 則

易行而可持久. 若縱口腹之欲. 亦無了期. 語

曰. 世上欲無刀兵劫. 須是衆生不食肉. 斯言

可不畏哉. 不[&FFFF]#食三淨肉者. 次日可爲所食

之肉衆生. 念西方四聖號幷眞言. 以資□往

生. 庶幾可釋□滅罪. 據閻羅王告鄭□之言.

則至誠念四聖號以追□者. 必得往生. 詳載

在第八卷. 三淨肉. 不見殺. 不聞殺. 不疑爲己

下	欄

殺. 及自死. 鳥殘. 爲五淨肉

戒殺盜□說

楞嚴經佛謂. 想愛女色. 心結不離. 故有□慾.

則諸世間父母子孫相生不絶. 是等則以欲

貪爲本. 貪愛血味. 心滋不止故. 有食肉則諸

世間卵化濕胎隨力强弱遞相呑食. 是等則

以殺貪爲本. 以人1養羊. 羊死爲人. 人死爲

羊. 食餘衆生亦復如是. 死死生生互來相□.

惡業俱生窮未來際. 若此則以盜貪爲本. 汝

負我命. 我還汝債. 以是因緣. 經百千劫常在

生死. 汝愛我心. 我憐汝色. 以是因緣. 經百千

劫常在纏縛. 此殺盜□三者爲之根本. 以是

因緣. 惡業果報相續不已. 如西方淨土. 受淸

淨身. 不因□欲而生. 食淸淨食. 不因殺害而

得友淸淨人. 不因染著而交. 是皆脫去此等.

然修上品者此等亦不可不知

飮食男女說

飮食男女人之大欲存焉. 暇之若無. 斯爲聖

人. 節而不縱. 可爲賢人. 縱而不節. 可爲下

愚. 蓋此二者皆造業之所. 殺生以資口腹. 非

造罪而何. □慾以喪天眞. 非造罪而何. 肉二

者更相助發. 因美飮食則血氣盛. 血氣盛則

□慾多. □慾多則反損血氣. 血氣損則又賴

飮食以滋補. 是二者更相造罪也. 若欲省口

腹. 必先節□慾. 若能節□慾. 卽可省口腹. 此

乃安身延年之道. 若能節而絶之. 則粗□亦

自美矣. 若縱之則人生受用之數有限. 限盡

則早終也. 慈覺禪師云. 飮食於人日月長. 精

粗隨分塞飢瘡. □過三寸成何物. 不用將心

經數: 一九七○

經名: 龍舒增廣淨土文卷第九

頁數: 二八○

上	欄

細校量. 若能如是思省. 自可省口腹矣. 務實

野夫云. 皮包骨肉幷尿糞. 强作嬌□□惑人.

千古英雄皆坐此. 百年同作一坑塵. 若能如

是思省. 自可省□慾矣. 果了得此二者在生

何由有疾病夭折. 身後何由有地獄畜生. 雖

不[&FFFF]#此. 而修淨土亦脫去輪□. 然修上品者

不可不戒此

貪折前程說

有官員二人. 心夢於京師二相廟中. 以問前

程. 共夜一人夢見有人持簿一扇. 揭開版云.

此汝同來之官人前程也. 視之. 乃自小官排

至宰相. 仍有句之者. 其官員問云. 句之者何

也. 持簿者答云. 此官人愛財. 世間不義取一

頃. 此間句一頃. 若急改過. 尙可作監司. 其人

聞之. 更不敢妄取財. 其後果至監司. 又何仙

姑在世間. 有一主簿. 家忽有天書降. 爲不識

字□. 乃往見仙姑問之. 仙姑設香案. 拜而後

看. 看畢微笑. 主簿云. 持來拜問. 何故乃笑.

仙姑云. 天書言. 主簿受金十兩. 折祿五年. 以

此觀之. 不義之財誠可畏也. 移是心於淨土.

其熟善緣多矣

福慧說

人不可不兼修福慧. 種種利物. 常行方便. 作

一切善. 戒一切惡. 所謂修福也. 知因果識罪

福. 觀釋氏書內明性理. 觀儒家書外明世道.

所謂修慧也. 修福得富貴. 修慧得明了. 修慧

不修福. 明了而窮困. 修福不修慧. 富貴而愚

癡. 福慧若兼修. 富貴而明了. 二者皆不修. 愚

癡而窮困. 佛以福慧兼修故謂之兩足尊. 謂

中	欄

福慧兩足也. 昔有二人同修行. 一人專修福.

一人專修慧. 經數世後. 專修福者因受福而

作惡墮於象中. 以有餘福. 人乘之以戰. 有勝

敵之功. 國王賜以瓔珞. 其專修慧者得阿羅

漢果. 以不曾修福故. 爲僧而乞食. 多不得

之. 故偈云. 修漢不修慧. 象身掛瓔珞. 修慧不

修福. 羅輩應供薄. 此福慧所以不可不兼修

也. 必不得已. 寧使慧勝於福. 莫令福勝於慧.

若慧勝於福. 則知罪福而戒愼. 故無墜墮. 若

福勝於慧. 則因受福而作惡. 故有墜墮. 楞伽

經云. 受現在樂種未來苦是也. 偈云. 兼修福

與慧. 又復念阿彌. 九品蓮花□. 第一更何疑.

齋戒明了人修者必上品上生故也. 又偈云.

雖修福與慧. 不知念阿彌. 未得阿羅漢. 輪□

無了時. 在此世界修行得阿羅漢果. 方脫輪

□故也

習慈說

觀世音菩薩謂. 萬善皆生於慈. 老子言三寶.

以慈爲首. 儒家言五常. 先之以仁. 其意皆同.

人有多嗔怒者. 蓋不思此意. 未言害物造業.

先自損氣傷和人若能到慈仁之境. 方知嗔

怒不佳. 當其在嗔怒中. 則不自知其苦. 正如

行[&FFFF]#棘中□一大廈安居之所也. 方其矯宿

性之嗔怒. 如行[&FFFF]#棘中. 及習成慈仁. 則如入

大廈安居矣. 此不可以言盡. 但當嗔怒時. 習

之久久自有可喜. 釋道二敎固已戒嗔. 儒家

亦然. 桓□欲害孔子. 孔子曷嘗嗔乎. 藏倉毁

隔孟子. 孟子曷嘗嗔乎. 韓信不報□下之辱.

安國不怨溺陸之言. 此皆爲可師法. 肉凡待

下	欄

貧下御僕妾□□己者. 易致嗔怒. 尤當戒謹.

蓋彼亦人也. 但以薄福而事我. 豈可恣其情

性而造惡業哉. 究而言之. 慈和者於自己大

得便宜. 藏經云. 今生見歡喜者. 前世見人歡

喜故. 此慈和之所致也. 修淨土者烏可不以

是爲心哉. 如一切衆生爲大罪惡. 亦勿生嗔

以汚吾淸冷之心. 念彼以愚癡故爾. 使有智

慧. 必不爲此. 當生憐憫其愚癡之心. 故曾子

曰. 如得其情. 則哀矜而勿喜. 如是以修淨土.

其圓熟善根甚矣

爲君子說

人皆可以爲君子. 而不肯爲君子. 不須爲小

人. 而必欲爲小人. 若誠信恭敬. 若溫和方正.

若推賢揚善. 若隨宜利物. 凡此之類皆君子

之事也. 爲之亦不難者. 人不肯爲何哉. 若欺

詐傲慢. 若粗暴諂曲. 若說短揚惡. 若縱意害

物. 凡此之類皆小人之事也. 爲之又何利益.

人必爲之何哉. 爲君子則人喜之. 神祐之. 禍

患不生. 福祿可永. 所得多矣. 雖有時而失命

也. 非因君子而失. 使不爲君子亦失矣. 命有

定分故也. 爲小人則人怨之. 神怒之. 禍患將

至. 福壽以促. 所失多矣. 雖有時而得命也. 非

因爲小人而得. 使不爲小人亦得矣. 命有定

分故也. 孔子謂. 不知命無以爲君子. 小人不

知天命. 又謂. 得之不得曰有命. 能審此理. 所

謂君子羸得爲君子. 小人枉了爲小人. 如是

以修淨土. 必不在下品下矣

爲聖爲佛說

子嘗謂. 孔子所以爲聖人. 固非一端. 然其要